
RAPORT COMUN 

asupra proiectului de Lege privind transmiterea unor terenuri din domeniul public al statului şi din administrarea Staţiunii de Cercetare Dezvoltare Agricolă Brăila în domeniul privat al unităţii administrativ teritoriale Chiscani şi în administrarea Consiliului local al Comunei Chiscani, judeţul Brăila
(PL.x 736/2010)


1. În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, prin adresa nr. PL.x 736 din 29 noiembrie 2010, Comisia pentru învăţământ, ştiinţă, tineret şi sport şi Comisia pentru agricultură, silvicultură, industrie alimentară şi servicii specifice au fost sesizate spre dezbatere şi avizare, în fond, cu proiectul de Lege privind transmiterea unor terenuri din domeniul public al statului şi din administrarea Staţiunii de Cercetare Dezvoltare Agricolă Brăila în domeniul privat al unităţii administrativ teritoriale Chiscani şi în administrarea Consiliului local al Comunei Chiscani, judeţul Brăila.

Pentru întocmirea raportului, Comisiile au analizat avizele primite de la Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi, avizul Consiliului Legislativ,  precum şi Punctul de vedere al Guvernului. 

Proiectul de lege are ca obiect transmiterea unor terenuri în suprafaţă de 8282 m2 din domeniul public al statului şi din administrarea Staţiunii de Cercetare Dezvoltare Agricolă Brăila în domeniul privat comunei Chiscani şi în  administrarea Consiliului local al Comunei Chiscani, judeţul Brăila.
2. În funcţie de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiilor au fost prezenţi 50 deputaţi, din totalul de 54 membri ai Comisiilor. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului; domnul Adrian Rădulescu - secretar de stat în cadrul Ministerului Agriculturii şi Dezvoltării Rurale; domnul Marian Ianculescu – secretar general şi domnul Mihai Nicolescu – vicepreşedinte în cadrul Academiei de Ştiinţe Agricole şi Silvice „Gheorghe Ionescu Şişeşti”.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de Lege a fost adoptat de Senat, în calitate de primă Cameră sesizată, în şedinţa din 24 noiembrie 2010.


În urma dezbaterii, în şedinţele din 29 martie, 10 şi 17 mai şi 01 iunie 2011, Comisiile au propus, cu 45 de voturi pentru, 3 voturi împotrivă şi 2 abţineri, adoptarea proiectului de Lege, cu amendamente admise din Anexa 1. 

Anexa 1

I. Amendamente admise

	Nr. crt.
	Text 

adoptat de Senat
	Text propus de Comisiile reunite

(autorul amendamentului)
	Motivare

	1.
	Titlul Legii: Lege privind transmiterea unor terenuri din domeniul public al statului şi din administrarea Staţiunii de Cercetare Dezvoltare Agricolă Brăila în domeniul privat al unităţii administrativ teritoriale Chiscani şi în administrarea Consiliului local al Comunei Chiscani, judeţul Brăila
	Titlul Legii: Lege privind transmiterea unor terenuri din domeniul privat al statului şi din administrarea Staţiunii de Cercetare-Dezvoltare Agricolă Brăila în domeniul privat al comunei Chiscani şi în administrarea Consiliului Local al Comunei Chiscani, judeţul Brăila
Autor: Comisiile 
	Pentru corectitudinea şi precizia redactării.

	2.
	Art. 1 - Prin derogare de la dispoziţiile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu - Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările ulterioare, se aprobă transmiterea unor terenuri situate în comuna Chişcani, judeţul Brăila, având datele de identificare prevăzute în anexa care face parte integrantă din prezenta lege, din domeniul public al statului şi din administrarea Staţiunii de Cercetare - Dezvoltare Agricolă Brăila în domeniul privat al unităţii administrativ - teritoriale Chişcani şi în administrarea Consiliului local al comunei Chişcani, judeţul Brăila.
---
	Art. 1 – (1) Prin derogare de la dispoziţiile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu - Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea unor terenuri situate în comuna Chiscani, judeţul Brăila, având datele de identificare prevăzute în anexa care face parte integrantă din prezenta lege, din domeniul privat al statului şi din administrarea Staţiunii de Cercetare - Dezvoltare Agricolă Brăila în domeniul privat comunei Chiscani şi în administrarea Consiliului Local al Comunei Chiscani, judeţul Brăila, în vederea constituirii/reconstituirii dreptului de proprietate privată al persoanelor îndreptăţite. 
Autor: Comisiile
     (2) Schimbarea destinaţiei terenurilor prevăzute la alin. (1) este interzisă şi se sancţionează conform legii.

Autor: Comisiile
	Pentru corectitudinea redactării.
Trebuie prevăzută destinaţia terenurilor respective. 

Prevedere necesară, conform legislaţiei în vigoare. 

	3. 
	Art. 2 - Predarea-preluarea terenului prevăzut la alin. (1) se face pe bază de protocol încheiat între părţile interesate, în termen de 30 de zile de la data intrării în vigoare a prezentei legi.
	Text nemodificat. 
	

	4. 
	Art. 3 - Anexa nr. 3 la Legea nr. 45/2009, cu modificările ulterioare, se modifică în mod corespunzător: 
	Text nemodificat.
	

	5.
	Anexa
	Anexa proiectului de Lege, adoptată de Senat, se înlocuieşte cu Anexa la prezentul raport.
Autor: Comisiile
	Anexa este reactualizată.


ANEXĂ 

DATELE DE IDENTIFICARE

  a terenurilor care se transmit din domeniul privat al statului şi din administrarea Staţiunii de Cercetare - Dezvoltare Agricolă  Brăila în domeniul privat al comunei Chiscani şi în administrarea Consiliului Local al Comunei Chiscani, judeţul Brăila 

	Locul unde este situat terenul care se transmite
	Persoana juridică de la care se transmite terenul
	Persoana juridică la care se transmite terenul
	Datele de identificare a terenului
	Caracteristicile tehnice ale terenului
	Poziţia din inventarul bunurilor aparţinând domeniului public al statului

	Comuna Chiscani, judeţul Brăila
	Statul român – din administrarea Staţiunii de Cercetare-Dezvoltare Agricolă Brăila 
	Comuna Chiscani, judeţul Brăila, în administrarea Consiliului Local al Comunei Chiscani, judeţul Brăila
	Tarlaua 91/parcela 569
	Terenuri în suprafaţă totală de 0,8282 ha, categoria de folosinţă curţi-construcţii
	115555

